ועדת הכנסת, כנסת 16, פרוטוקול מספר 201, 2005-01-18 12:00

רוני בר-און: טוב, חברים.

רוני בר-און: אנחנו הולכים ל- איך אמר יעקב ללבן?

רוני בר-און: דורון, מלחמה ו -?

מאיר פרוש: תפילה, דורון ומלחמה.

קריאות: לתפילה.

רוני בר-און: השאלה היא אם אתם רוצים לקיים פה דיונים מפליגים, או שאני אציע לכם את מה שיושב ראש הקואליציה, יושב ראש סיעת העבודה, האוצר ואנוכי, על דעת כמה שיכולנו לדבר, גם עם חבר ועדה, הגענו.

מאיר פרוש: אני הייתי רוצה להגיד את הדעה שלי בנושא.

אבשלום וילן: למה האוצר קשור לנושא?

רשף חן: על מה אנחנו מדברים?

רשף חן: על איזה נושא אתה מדבר עכשיו?

רוני בר-און: אה.

רוני בר-און: בסדר, אני התחלתי עכשיו בפיצולים.

רוני בר-און: בסדר.

רוני בר-און: א.

רוני בר-און: בקשת חברי הכנסת גדעון סער – יו"ר סיעת הליכוד - ואיתן כבל – יו"ר סיעת העבודה - לקיים רביזיה על החלטת ועדת הכנסת שלא להיעתר לבקשת יו"ר הכנסת להזמין את השרים לשעבר משה נסים ואמנון רובינשטיין לשאת דברים בכינוס המיוחד בט"ו בשבט, בנושא: "הגיע זמן חוקה"

רוני בר-און: יש לנו חוב קטן מהישיבה של תשע וחצי, רבע לעשר.

רוני בר-און: קבענו שיש רביזיה בהחלטה של ועדת הכנסת בעניין בקשת יושב ראש הכנסת בנושא הישיבה החגיגית שעניינה: הגיע זמן חוקה, להזמין את השרים לשעבר משה נסים ואמנון רובינשטיין לשאת דברים בכינוס המיוחד.

רוני בר-און: מיקי איתן, יושב ראש ועדת החוקה, שהוא החתן המרכזי בישיבה החגיגית הזאת, בא בדברים עם יושב ראש הכנסת על ההצעה שלנו לצרף דובר נוסף.

רוני בר-און: ומה התשובה?

מיכאל איתן: וגדעון סער.

רוני בר-און: אה.

רוני בר-און: כמובן.

רוני בר-און: וגדעון סער, איך יכולתי לשכוח.

מיכאל איתן: החלפתי דברים גם עם יושב ראש ועדת הכנסת, לשם האיזון.

רוני בר-און: גם את זה לא יכולתי לשכוח.

רוני בר-און: כמובן.

מיכאל איתן: ויש הצעה לצרף את דוד ליבאי ובכך להשלים את הרשימה.

רוני בר-און: ואם כך הרשימה של הדוברים שאינם חברי כנסת תהיה משה נסים, אמנון רובינשטיין ודוד ליבאי.

מיכאל איתן: שהם חברי כנסת לשעבר.

מיכאל איתן: לכן גם לא פגענו בכבודו של איש, כי הוא לא היה חבר כנסת.

קריאות: הוא היה שר.

רוני בר-און: גם שר משפטים לא נתנו לו מי יודע מה זמן להיות, אבל זה למקום אחר.

רוני בר-און: החברים הטובים שלך ושלי במקומות הנכונים.

רוני בר-און: כן, חבר הכנסת פרוש.

רוני בר-און: לעניין זה?

רוני בר-און: בבקשה.

מאיר פרוש: שמחתי לרכב על גלי ההתנגדות לעצם העניין ולכן תמכתי מאד במה שאתה ביקשת אתמול בבוקר.

מאיר פרוש: אבל אני רוצה לומר כך: אני מכיר את עמדתו של יושב ראש הכנסת.

מאיר פרוש: הוא מאד בעד חוקה, אפילו בלי להסתדר עם היהדות החרדית.

מאיר פרוש: ואני לא סבור שמדובר פה באיזושהי דרמה שחייבים להביא אישים מבחוץ.

מאיר פרוש: אם אישים מבחוץ, נראה לי שהרצליה הרבה יותר מכובד, והרבה יותר נוח לשבת שם.

מאיר פרוש: אם רוצים לקיים דיון בתוך הכנסת, אני מבין.

מאיר פרוש: להביא אורחים מבחוץ – לא מדובר על כרטא ולא על צד"ל – אני סבור שהדבר בכלל מיותר.

מאיר פרוש: לכן אני מתנגד לדבר הזה.

רוני בר-און: מאה אחוז.

רוני בר-און: את דעתי אתה גם יודע, וגם יודע אותה יושב ראש ועדת חוקה.

רוני בר-און: אבל אלה הם פני הדברים, ואנחנו לא יכולים להתעלם מדעת הרוב, למרות שלפעמים אנחנו נורא רוצים לעשות את זה.

רוני בר-און: אני מעמיד איפוא להצבעה את הנוסח המתוקן של בקשת יושב ראש הכנסת, והוא לאפשר ליושב ראש הכנסת להזמין את השרים לשעבר משה נסים, אמנון רובינשטיין ודוד ליבאי, לשאת דברים בכינוס המיוחד בט"ו-בשבט בנושא: הגיע זמן חוקה.

רוני בר-און: מי בעד ההצעה הזאת – ירים את ידו.

רוני בר-און: נא למנות.

רוני בר-און: כולם החליטו?

רוני בר-און: ספרת?

רוני בר-און: 11 בעד.

רוני בר-און: מי נגד, ירים את ידו.

רוני בר-און: 1.

רוני בר-און: מי נמנע?

רוני בר-און: אני קובע, איפוא, שברוב של 11 נגד 1, עם נמנע 1, אושרה בקשת היושב ראש להזמין את השרים לשעבר משה נסים, אמנון רובינשטיין ודוד ליבאי לשאת דברים בכינוס המיוחד בט"ו בשבט, בנושא: הגיע זמן חוקה.

רוני בר-און: אנחנו מברכים את השרים לשעבר והח"כים לשעבר המוזמנים, ובטוחים שיהיה דיון מאלף.

רוני בר-און: אנחנו עוברים לנושא הבא.

אחמד טיבי: זה הנושא היחידי, אדוני היושב ראש, שבו התנגדות תקיפה להשתתפות גורמים מבחוץ נפתרת על ידי הגדלת ההשתתפות מבחוץ.

רשף חן: אני לא יודע אם זה המקרה היחידי, אבל - - -

רוני בר-און: חבר הכנסת אחמד טיבי, בהתחשב בכך שאתמול בישיבה הצבעת בשתי ההצבעות, פעם בעד ופעם נגד, אז – שמענו את התובנה הזאת.

רוני בר-און: כן.

אחמד טיבי: לא, זה בגלל עיוורון צבעים של היושב ראש.

גדעון סער: איזה יושב ראש?

אחמד טיבי: יושב ראש הוועדה.

אחמד טיבי: ב.

אחמד טיבי: קביעת ועדות לדיון בפרקים בהצעת חוק המדיניות הכלכלית לשנת הכספים 2005

רוני בר-און: ועכשיו לפרק הבא בדיון.

רוני בר-און: שלום הגברת אנדורן, המשנה לממונה על אגף התקציבים.

רוני בר-און: תתפסי את מקומך אתנו, בבקשה.

רוני בר-און: אני יכול לבקש את תשומת לבכם, חברים?

רוני בר-און: הנושא הוא גם מהותי אבל גם טכני, ואני מבקש את תשומת לבכם.

רוני בר-און: אני אקרא בפניכם כרגע את ההצעה שאנחנו נבקש בסוף להצביע עליה, שהיא הצעה על דעת יושב ראש הקואליציה וממלא מקומו יושב ראש סיעת העבודה, על דעתי, שהשתתפתי בישיבה הזאת, על דעת אגף התקציבים ועל דעת – גם אם לא בהסכמה מלאה – של חלק מיושבי ראש הוועדות הרלוונטיות.

רשף חן: זאת אומרת, כל הקואליציה הסכימה עם עצמה.

רוני בר-און: אני קורא אותך לסדר בפעם הראשונה.

רשף חן: בסדר, אין בעיה.

רוני בר-און: סעיף א', מטרת החוק – העברנו בישיבה הקודמת.

מאיר פרוש: על מה שהצבענו אין צורך לעבור.

רוני בר-און: אני לא עובר, אני רק אומר לאינפורמציה, כדי שתעברו אחד אחד אתי על הטופס ולא יגידו לי: למה אני קופץ מ-א' ל-ג'.

רוני בר-און: אני אומר לכם שאחרי שנעשה את כל הפיצולים ונצביע, אנחנו נצטרך להצביע על כללים.

רוני בר-און: הכללים שהכל חוזר לוועדת הכספים בסוף, שהכל עולה ביחד לקריאה שניה-שלישית, ובקשר לסמכויות הוועדות, להשאיר אצלם עניינים ולהוציא אותם מחוק ההסדרים.

רוני בר-און: אז אל תברחו אחרי ההצבעה.

רוני בר-און: ההצבעה לא נגמרת עד שאני מודיע שהיא נגמרת.

רוני בר-און: אני חוזר פעם נוספת.

רוני בר-און: פרק א' העברנו בישיבה הקודמת.

רוני בר-און: פרק ב' העברנו בישיבה הקודמת.

רוני בר-און: פרק ג'.

רוני בר-און: אנחנו מציעים להעביר את כל פרק ג' לדיון בוועדת הכספים.

רוני בר-און: פרק ד' העברנו בישיבה הקודמת.

רוני בר-און: פרק ה', שימו לב בבקשה.

רוני בר-און: נושא של רשויות מקומיות, קרי: סעיפים 19 ו-20, עובר לוועדה משותפת של ועדת הכספים וועדת הפנים בראשות ועדת הכספים.

רוני בר-און: כל יתר הסעיפים בפרק ה' הולכים לוועדת הכספים.

רוני בר-און: פרק ו' – תעריפי מים והיטלי הפקה – לוועדת הכספים.

רוני בר-און: פרק ז' – כבר עבר לוועדת הכלכלה.

רוני בר-און: פרק ח' – תעקבו, זה לא פשוט.

רוני בר-און: פרק ח' שעניינו בריאות.

רוני בר-און: סעיף 34- סעיף קטן (1)- וסעיף 35 הולכים לעבודה, רווחה ובריאות.

רוני בר-און: זה לא לפי הפיצול פה.

רוני בר-און: זה לא לפי החלוקה פה.

רוני בר-און: תרשמו לכם.

דני יתום: אבל מה זה סעיף קטן (1)?

רוני בר-און: תקרא בחוק.

רוני בר-און: יש לך חוק לפניך.

רוני בר-און: 34 (1) ו-35 הולכים לעבודה, רווחה ובריאות.

רוני בר-און: כל יתרת סעיף 34 יידון במועד אחר.

גדעון סער: יידון כאן במועד אחר.

רוני בר-און: יידון בוועדת הכנסת במועד אחר.

רוני בר-און: כמובן.

רוני בר-און: סעיף 36 (2) הולך לוועדת עבודה, רווחה ובריאות.

רוני בר-און: סעיף 36 (1), ו- (3) עד (10) ידונו בוועדת הכנסת במועד אחר.

רוני בר-און: סעיף 37 הולך לוועדת הכספים.

רוני בר-און: פרק ט' – תקשורת.

רוני בר-און: שני הנושאים הראשונים הולכים לוועדת הכלכלה ושני הנושאים האחרונים הולכים לוועדה משותפת של כספים וכלכלה בראשות ועדת כספים.

דני יתום: מה זה שני הנושאים האחרונים?

1028: אתה מוכן לחזור, בבקשה, אדוני היושב ראש?

רוני בר-און: כן.

רוני בר-און: פרק ט', לפי הטבלה שבידכם, המשבצת הראשונה, שעניינה חוק הרשות השניה לטלוויזיה ורדיו, והמשבצת השניה, שגם היא חוק הרשות השניה לטלוויזיה ורדיו, הולכים לוועדת כלכלה.

דני יתום: אוקי.

דני יתום: הבנתי.

רוני בר-און: חוק התקשורת (בזק ושידורים) ופקודת הטלגרף האלחוטי הולכים לוועדה משותפת כספים וכלכלה בראשות כספים.

רוני בר-און: פרק י' כבר פיצלנו.

רוני בר-און: פרק י"א הולך לוועדת הכספים – שירות הקבע בצה"ל (גמלאות).

רוני בר-און: פרק י"ב עשינו.

רוני בר-און: פרק י"ג תעקבו אחרי, בבקשה.

רוני בר-און: חוק העסקת עובדים על ידי קבלני כוח אדם – ועדת כספים.

רוני בר-און: חוק הכניסה לישראל, צווי הרחקה לעובדים זרים – ועדת העבודה, הרווחה והבריאות.

קריאה: למה?

רוני בר-און: שקט.

רוני בר-און: למה?

רוני בר-און: – ככה.

רוני בר-און: תתנגד אחר כך.

רוני בר-און: תנו לי לקרוא את זה.

רוני בר-און: הגנת חוף בים המלח, חוק ההסדרים לשנת 2002 – ועדת הכלכלה.

רוני בר-און: דין תואר של מוסד בעל רשיון, חוק המועצה להשכלה גבוהה – ועדת כספים פלוס ועדת חינוך – ועדה משותפת – בראשות כספים.

רוני בר-און: חוק יום חינוך ארוך ולימודי העשרה, מספר שעות לימוד בשבוע דחיית החוק לשנת התש"ע – ועדת הכספים.

רוני בר-און: הסעת נוסעים ברכבת, פקודת מסילות הברזל – ועדת כלכלה.

רוני בר-און: תשלום בעד חניה בדרך עירונית, פקודת התעבורה – ועדת כלכלה.

רוני בר-און: ייעוד רווחים של חברה ממשלתית וקבלת מידע, במסגרת חוק החברות הממשלתיות – לועדת החוקה, חוק ומשפט.

רוני בר-און: חוק ההגבלים העסקיים יידון בוועדת הכנסת במועד אחר.

רוני בר-און: חוק הסנגוריה הציבורית, חובת התשלום – לוועדת החוקה, חוק ומשפט.

רוני בר-און: תקנות הסיוע המשפטי על פי חוק הסיוע המשפטי – ועדת החוקה, חוק ומשפט.

רוני בר-און: חוק האפוטרופוס הכללי, ניהול נכסים שאינם נכסים של נספי שואה והעברתם לקניין המדינה – ועדת הכספים.

רוני בר-און: עד כאן הצעת הוועדה המכינה, ועדת ההידברות.

רוני בר-און: אחד, שניים, שינוי פעמיים רוצים להתבטא.

רוני בר-און: בבקשה.

אבשלום וילן: יש לי שאלה.

אבשלום וילן: כשאתם אומרים: "יידון בוועדת הכנסת במועד אחר, פירושו של דבר שאתם מפצלים את הסעיף?

רוני בר-און: פיצולים הם לא בוועדת הכנסת.

רוני בר-און: הפיצולים הם רק בוועדות הספציפיות.

רוני בר-און: אבל עוד לא הגענו להסדר, לא עם ראשי הוועדות, לא עם האוצר ולא בינינו.

רוני בר-און: אנחנו נעשה את זה בעוד שבוע.

אבשלום וילן: הבנתי, תודה.

רוני בר-און: אין פיצול, אין הוצאה מחוק ההסדרים בוועדת הכנסת.

רוני בר-און: אלא אם ועדת הכנסת מכניסה את זה להקפאה ולא מעבירה את זה לדיון בוועדה, לא נשתמש כנראה בנשק הזה.

רוני בר-און: הפיצולים, או הדאגה להוציא מחוק ההסדרים – בוועדה הספציפית.

רוני בר-און: עוד שאלות?

רוני בר-און: שאלה, אילנה, או להתבטא?

אילנה כהן: לא.

אילנה כהן: אני - - -

רוני בר-און: להתבטא – אז לפי הסדר.

רוני בר-און: מלי הצביעה ראשונה.

רוני בר-און: בבקשה, מלי.

מל פולישוק-בלוך: אני על תקן של יושבת ראש ועדת החינוך.

רוני בר-און: את יכולה לדבר על כל תקן שאת רוצה.

מל פולישוק-בלוך: שני הנושאים הם לחלוטין בסמכותה של ועדת החינוך.

רוני בר-און: איזה נושאים?

רוני בר-און: תתמקדי.

מל פולישוק-בלוך: גם דין תואר של מוסד בעל רשיון וגם מספר שעות לימוד בשבוע.

מל פולישוק-בלוך: אני חושבת שמן הראוי – זה בסדר שהוועדה תהיה משותפת, אבל היא צריכה להיות בראשות ועדת החינוך.

מל פולישוק-בלוך: ובעצם את שני הנושאים הייתי עושה בוועדה משותפת בראשות ועדת חינוך.

רוני בר-און: טוב, תודה רבה.

רוני בר-און: כן, בבקשה, רשף חן.

רשף חן: כפי שהערתי קודם, כשקראת אותי לסדר, אני חושב שסוג כזה של הידברות, כדי שיוכל להיקרא הידברות באמת, צריך לכלול לא רק את הקואליציה בתוכו, אלא שידברו גם עם נציגי האופוזיציה, דבר שלא נעשה כאן וכן נעשה בעבר.

רשף חן: אני חושב שחבל מאד שהוא לא נעשה כאן, כי הוא מבטא סוג מסוים של התנהגות שאופיינית לוועדה הזאת, וזה חבל מאד.

רוני בר-און: אהה.

רוני בר-און: כוחנות, דורסנות - - -

רשף חן: כוחנות, דורסנות – אתה יודע.

רשף חן: אני רואה שאתה יודע.

רוני בר-און: כן.

אבשלום וילן: אבל יש הסכמה בין חלקי האופוזיציה?

אבשלום וילן: לא ראיתי בנאום ראש האופוזיציה שהיו הסכמות.

רוני בר-און: יש בזה סתירות פנימיות, כי אתה הצהרת – נורא שמחת שלא נתמניתי יועץ משפטי.

רוני בר-און: אולי היית חוסך את הכוחנות - - -

רשף חן: - - אולי היושב ראש יקרא לעצמו לסדר, אז - - -

רוני בר-און: כן, אני קורא את עצמי לסדר.

רוני בר-און: אני מאד מודה לך.

רשף חן: רק אל תעשה את זה עוד פעמיים כי אז לא יהיה לנו יושב ראש.

איתן כבל: אני מציע שנצא.

רשף חן: אני חושב שחלק מן ההצעות כאן הן לא סבירות, אני חושב שבנושאים שבוועדת חינוך, מן הראוי שיידונו בוועדת חינוך או בוועדה בראשות ועדת חינוך, אני חושב שהנושאים שעל פי הדין צריכים להיות בוועדת העבודה והרווחה צריכים להישאר שם ולא לעבור לוועדת כספים, ואני מבקש שאנחנו נצביע סעיף סעיף כדי שנוכל לתת ביטוי לרצון האמיתי של חברי הוועדה.

רוני בר-און: לא, שמענו את ההסתייגויות.

רוני בר-און: על דרך ההצבעה אני לא מקבל עצות.

רוני בר-און: אנחנו נצביע על ההסתייגויות שלכם, על ההסתייגויות של אחרים.

רשף חן: כדי להבהיר: אני מסתייג מכל אחד ואחד מהסעיפים ומבקש להצביע בנפרד על כל אחד ואחד מהסעיפים.

רוני בר-און: בבקשה, אדוני יושב ראש הקואליציה.

גדעון סער: אני חושב שפה הגישה של הקואליציה הייתה הרבה יותר ליברלית מאשר בתקופה שידידי, חבר הכנסת רשף חן היה חבר הקואליציה, במובן הזה שוועדת הכלכלה, שהיא ועדה אופוזיציונית, הועבר אליה הרבה מאד חומר, ועדת העבודה והרווחה, בראשות חבר הכנסת יהלום, שהוא חבר האופוזיציה, הועבר אליה הרבה מאד חומר ובסך הכל אני חושב שלא רק חוק ההסדרים הוא הרבה יותר רזה מבשנה שעברה, גם אנחנו היינו ענייניים לחלוטין.

גדעון סער: לעתים יש ועדות משותפות לדברים כאשר ההיבטים התקציביים הם מאד מאד דומיננטיים, הדבר הזה הוא סביר, הדבר הזה הוא הגיוני.

רוני בר-און: תודה רבה.

רוני בר-און: אילנה, בבקשה.

מל פולישוק-בלוך: חוק יום חינוך ארוך שהורד לוועדת הכספים נראה לך הגיוני?

גדעון סער: הגיוני וסביר.

רוני בר-און: מלי, אני מבקש לא לנהל דו-שיח.

אילנה כהן: לגבי תיקון החוק של העסקת עובדים על ידי חברות כוח אדם.

אילנה כהן: אני אומרת: כל הזמן דנו על זה בוועדת העבודה והרווחה.

אילנה כהן: מדוע שוב להעביר את זה לוועדת הכספים?

איתן כבל: העסקת עובדים זה פרק י"ג.

אילנה כהן: אני אומרת: דנו על זה כבר.

אילנה כהן: בסך הכל הייתה דחייה של קבלת החוק.

אילנה כהן: דחו את זה.

אילנה כהן: זה היה בוועדת עבודה - - -

גדעון סער: דחייה של חוקים פרטיים עם עלות תקציבית זה כמעט דבר שבשגרה בחוק ההסדרים.

רוני בר-און: לא הבנתי.

רוני בר-און: מה את מתלוננת?

רוני בר-און: שהעברנו את זה לכלכלה?

קריאה: לכספים.

רוני בר-און: זה לא הבנתי.

גדעון סער: חקיקה פרטית עם עלות תקציבית - כמעט דבר שבשגרה.

רוני בר-און: טוב.

רוני בר-און: תודה רבה לכם.

רוני בר-און: אני מצביע כרגע על ההסתייגויות ששמענו פה.

רוני בר-און: ההסתייגות הראשונה הייתה של חברת הכנסת מלי פולישוק-בלוך, שאמרה שהנושאים שעניינם חוק יום לימודים ארוך וחוק המועצה להשכלה גבוהה, צריך להידון בוועדת החינוך, או למזער בוועדה משותפת בראשות ועדת החינוך.

רוני בר-און: מי בעד ההסתייגות הזאת – ירים את ידו.

רוני בר-און: נא למנות.

רוני בר-און: תודה רבה.

רוני בר-און: מי נגד?

רוני בר-און: תודה רבה.

רוני בר-און: מי נמנע?

רוני בר-און: תודה רבה.

רוני בר-און: אחד נמנע.

רוני בר-און: אני קובע שברוב דעות ההסתייגות שלך נפלה.

רוני בר-און: ההסתייגות השניה הייתה של חבר הכנסת רשף חן, שהוא מסתייג מההצעה של אותה ועדה מכינה לגבי כל הסעיפים כפי שקראנו אותם.

גדעון סער: תצביע כבר על הכל.

רוני בר-און: רגע.

רוני בר-און: אני רוצה אולי שיהיה לו יומו.

רשף חן: זה היה כל אחד ואחד מהם באופן נפרד.

רוני בר-און: לא, אני קובע את דרך ההצבעה.

רשף חן: אבל אני קובע את ההסתייגות שלי.

רוני בר-און: מאה אחוז.

רוני בר-און: עכשיו אנחנו מדברים בהצבעה, ואתה לא תדבר עכשיו.

רשף חן: - -

רוני בר-און: אני מצביע כרגע בעבור ההסתייגות של חבר הכנסת רשף חן, שעניינה הסתייגות מכל סעיף וסעיף בהצעה כפי שאני הצעתי אותה.

רוני בר-און: מי בעד ההסתייגות הזאת ירים את ידו, נא למנות.

רשף חן: אבו וילן, תעבור - - -

רוני בר-און: אתה יודע על מה אתה מצביע?

יאיר פרץ: כן.

רוני בר-און: אז אני מבקש ממך לא לדבר בטלפון, בסדר?

רוני בר-און: מי בעד ההסתייגות של רשף - חן ירים את ידו.

רוני בר-און: מי נגד ההסתייגות הזאת ירים את ידו.

רוני בר-און: נא למנות.

גדעון סער: רוב דורסני.

רוני בר-און: כוחני ודורסני.

גדעון סער: כוחני ודורסני.

רוני בר-און: מי נמנע?

אילנה כהן: הצבעת פעמיים כבר.

רוני בר-און: לא פעמיים, שלוש.

רוני בר-און: גם בעד, גם נגד וגם נמנע.

רוני בר-און: אני קובע איפוא שברוב דעות, עם נמנע אחד, ההסתייגות של חבר הכנסת רשף חן - - -

רשף חן: אפשר לומר - - - אדוני היושב ראש?

רוני בר-און: שניה אחת.

רוני בר-און: לא נתקבלה.

רוני בר-און: ההסתייגות של חברת הכנסת אילנה כהן, שעניינה חוק העסקת עובדים על ידי קבלני כוח אדם לוועדת הכספים, שעה שהיא מבקשת להעביר את זה לוועדת העבודה, הרווחה והבריאות.

רוני בר-און: מי בעד ההסתייגות של חברת הכנסת אילנה כהן ירים את ידו.

רוני בר-און: נא למנות.

רוני בר-און: תודה רבה.

רוני בר-און: מי נגד ההסתייגות הזאת ירים את ידו.

רוני בר-און: מי נמנע?

דני יתום: אני.

רוני בר-און: תודה רבה.

רוני בר-און: ברוב דעות ובהימנעות של חבר הכנסת יתום - - -

איתן כבל: אני לא אגיד לך שזה היום האחרון שלך בוועדה.

איתן כבל: אתה יודע.

דני יתום: היום האחרון שלי בוועדה יהיה יום אחד אחרי היום האחרון שלך בוועדה.

רוני בר-און: ומה אתי?

רוני בר-און: אולי בכל זאת תגיד לו?

קריאות: - -

רוני בר-און: חברים, חברים.

רוני בר-און: כך או כך, קבענו שגם ההסתייגות הזאת לא נתקבלה, ועכשיו אנחנו מצביעים על ההצעה כפי שאני הצעתי בפניכם בתחילת הישיבה.

רוני בר-און: אני מזכיר לכם שאחרי זה אנחנו מצביעים על עוד דברים.

רוני בר-און: מי בעד ההצעה שלי – ירים בבקשה את ידו.

אתי בן-יוסף: בעד 12.

רוני בר-און: תודה רבה.

רוני בר-און: מי נגד ההצעה הזאת – ירים את ידו.

רוני בר-און: תודה רבה.

רוני בר-און: מי נמנע?

רוני בר-און: אני קובע איפוא, שברוב של 12 נגד 2 עם נמנע אחד – חבר הכנסת וילן – ההצעה שלי לפיצול הסעיפים בחוק ההסדרים לוועדות השונות בין העצמאיות, בין המשותפות, וגם לגבי הרכב הוועדות המשותפות מבחינת מי יעמוד בראשן, התקבלה.

1028: רגע, אדוני היושב ראש.

1028: אפשר הערה?

1028: אפשר לקבל בהקדם את כל ההחלטה?

רוני בר-און: אין שאלה בכלל.

רוני בר-און: עוד עשר דקות.

1028: תודה רבה.

דני יתום: יש לי שאלה אינפורמטיבית.

דני יתום: מתי ימשך הדיון ביחס לאותם סעיפים.

רוני בר-און: אנחנו נודיע.

אבשלום וילן: אל תזרז את זה, דני.

דני יתום: למה?

אבשלום וילן: כדי לא לפצל את זה.

אבשלום וילן: אלה חוקים רעים.

דני יתום: זה מעניין.

רוני בר-און: חברים, עכשיו אני מציע את הקביעות הבאות: כל הסעיפים שפוצלו והועברו לוועדות אחרות, בין לוועדות עצמאיות ובין לוועדות משותפות, יחזרו להצבעה בוועדת הכספים.

ארבל אסטרחן: זה לא היה בעבר.

ארבל אסטרחן: ועדת הכספים לא הצביעה.

ארבל אסטרחן: זה רק עלה כחוק אחד, כמקשה אחת, לוועדת הכספים.

רוני בר-און: יוצבעו בוועדות שנקבעו ויעלו כמקשה אחת לאחר ההצבעה לוועדת הכספים.

רוני בר-און: מי בעד, בבקשה להרים את ידו.

רוני בר-און: תודה, נא להוריד.

רוני בר-און: מי נגד?

רוני בר-און: מי נמנע?

רוני בר-און: פה אחד.

רוני בר-און: הקביעה הבאה היא שהפיצול הוא רק לצורך הדיון בוועדות, וכל החוק, גם מה שיעלה מן הוועדות השונות וגם מה שייגמר בוועדת הכספים, יעלה כהצעת חוק אחת לקריאה שניה ושלישית במליאה.

גדעון סער: זה הנוסח של כל שנה.

ארבל אסטרחן: כן.

רוני בר-און: כן.

רוני בר-און: מי בעד – ירים את ידו.

רוני בר-און: תודה רבה.

רוני בר-און: מי נגד?

רשף חן: אני נגד והצבעתי בעד.

רוני בר-און: הצבעת בעד?

רוני בר-און: אני משנה את ההצבעה.

קריאות: - -

מיכאל גורלובסקי: היושב ראש, אני מבקש להכניס לפרוטוקול שרשף חן מודה שהוא הצביע פעמיים בהצבעה הזאת.

רשף חן: אני מודה.

רוני בר-און: התוצאות הן – רגע.

רוני בר-און: אני אתן לך הזדמנות לשנות עוד פעם – יש נמנעים?

רוני בר-און: כמו שעשה פרץ.

רוני בר-און: אין נמנעים.

רוני בר-און: אז בעד 12, נגד 3 – 11 בעד.

רוני בר-און: נכון?

רוני בר-און: שינינו את ההצבעה, נכון?

רוני בר-און: תתקני אצלך.

רוני בר-און: 11 בעד, 3 נגד, קבענו שהעניין הזה גם מוסדר.

רוני בר-און: עכשיו, אני רוצה לשאול אתכם ולראות מה דעתכם בעניין הזה.

רוני בר-און: מה קורה, כפי שקרה גם בעבר, אם ועדה רוצה להשאיר אצלה סעיפים שונים?

רוני בר-און: זאת אומרת – לא לגמור את זה במסגרת החוק.

רוני בר-און: האם אנחנו מבקשים את אישור המליאה לפיצול הזה, או מסתפקים בהחלטת הוועדה?

רוני בר-און: זו צריכה להיות החלטה שלנו.

גדעון סער: אני רוצה לשאול את ארבל מה היה נהוג בעבר.

ארבל אסטרחן: יש פה אבחנה.

ארבל אסטרחן: יש מקרה שוועדה מחליטה שסעיפים מסוימים, או אפילו כל הנושא שעבר אליה, היא לא רוצה.

רוני בר-און: למשל – אני לא רוצה לתת דוגמה קונקרטית ששנינו חושבים עליה באופן אינסטנקטיבי.

גדעון סער: מה ששנינו חושבים עליו זה המע"מ באילת.

גדעון סער: אבל בסדר, אל תיתן דוגמה.

רוני בר-און: עוד פעם אתה לוקח את הקרדיט לעצמך, הה?

גדעון סער: "מה שאנחנו חושבים".

ארבל אסטרחן: אם זה היה חוק נפרד, אז היא הייתה צריכה להעלות למליאה הצעה להסיר.

ארבל אסטרחן: זאת אומרת, המליאה הייתה יכולה לגבור על החלטת הוועדה.

ארבל אסטרחן: היות וזה חוק אחד בעצם, זה רק מפוצל ,לכאורה אפשר לומר שאם הוועדה לא רוצה שזה יעלה במסגרת חוק ההסדרים כולו, היא פשוט מצביעה, מפילה את זה, ואז זה לא יעלה במסגרת החוק כולו, בלי החלטה נוספת של הוועדה.

1028: אבל זה יישאר בוועדה.

ארבל אסטרחן: לא.

ארבל אסטרחן: אם היא רוצה שזה יישאר, אז היא מבקשת פיצול במליאה.

רוני בר-און: זה מת.

רוני בר-און: זה מת.

רוני בר-און: היא הורידה סעיף מהחוק.

ארבל אסטרחן: - - שני הדברים האלה.

ארבל אסטרחן: צריך להחליט עליהם.

רוני בר-און: מה אתה רוצה?

רוני בר-און: איפה אתה רוצה שזה יישאר?

גדעון סער: למה אנחנו צריכים לקבוע?

רוני בר-און: כי כללי המשחק נקבעים עכשיו.

גדעון סער: האופציה השניה, דהיינו: האופציה של הפיצול, היא אופציה טובה.

גדעון סער: מדוע?

גדעון סער: יש מקרים אשר בהם אנחנו אומרים: הנושא מחייב דיון ולימוד מעמיק בוועדה.

גדעון סער: לא צריך להרוג אותו, אבל הוא לא צריך להיות בחבילה של חוק ההסדרים, למרות מה שחשבנו מלכתחילה.

רוני בר-און: זה ברור.

רוני בר-און: השאלה היא איפה הרגולציה.

רוני בר-און: האם הרגולציה היא בוועדה או הרגולציה היא במליאה.

גדעון סער: במליאה, במליאה.

ארבל אסטרחן: אם יש סעיפים שהיא מחליטה לא לעלות, אז זה כמו שהם מתים.

ארבל אסטרחן: עולה החוק כולו – סעיפים מתוך חוק ההסדרים שלא עלו, הם לא קיימים יותר.

רוני בר-און: השאלה היא נורא ממוקדת.

רוני בר-און: השאלה היא אם אנחנו רוצים להשאיר לוועדה את הסמכות.

רוני בר-און: השאלה היא איפה.

רוני בר-און: הטכניקה מאד ברורה.

רוני בר-און: באה הוועדה, רואה חוק, אומרת: בסעיף הזה, אני לא רוצה להתקדם.

רוני בר-און: היא יכולה להצביע בלי הסעיף הזה, להעביר את זה לוועדת הכספים וכך זה עולה למליאה.

רוני בר-און: זה – נתנו לה את הסמכות.

רוני בר-און: יש שאלה אם אנחנו לא רוצים לתת את הסמכות הזאת למליאה.

גדעון סער: אני רוצה להבין דבר אחד.

גדעון סער: אם לא נתתי כלום, יש לה סמכות לפצל – זה גם לגבי אלף הצעות חוק, לא רק לגבי חוק ההסדרים, כאשר אנחנו באים ומפצלים סעיפים.

ארבל אסטרחן: נכון.

גדעון סער: ואז יש לה את האפשרות לפצל והיא לא הרגה את זה.

גדעון סער: אז את הדבר הזה אני לא צריך להקנות כרגע בהחלטה.

גדעון סער: אמת?

ארבל אסטרחן: נכון.

גדעון סער: יפה.

גדעון סער: עכשיו, לגבי האופציה הראשונה של הריגת משהו.

גדעון סער: האם אני צריך להקנות?

ארבל אסטרחן: נשאלה שאלה מה קורה אם עובר סעיף מסוים לוועדה - - -

דני יתום: מותר לה.

דני יתום: זו סמכותה.

גדעון סער: אבל גם אז היא צריכה לחזור למליאה ולבקש להסיר מעל סדר היום.

ארבל אסטרחן: לא.

ארבל אסטרחן: כי אם זה סעיף מתוך חוק שלם, היא מעלה את החוק בלי הסעיף הזה.

ארבל אסטרחן: ואז הוא לא נשאר - - -

גדעון סער: אני מעדיף להשתמש בטכניקה של הפיצול, כי יהיו דברים בהצעת החוק אשר אנחנו נבוא ונאמר: הם מחייבים דיון.

רוני בר-און: זה בסדר.

רוני בר-און: אבל מי המחליט?

רוני בר-און: הוועדה או המליאה?

גדעון סער: הוועדה.

רוני בר-און: טוב, עכשיו ישאל דני יתום את השאלה שלו.

דני יתום: אני מבקש לשאול שאלה טכנית.

דני יתום: כשנושא עולה למליאה ונדרשת שאלת הפיצול.

דני יתום: מה פירוש הדבר?

דני יתום: מה האפשרויות בפיצול?

דני יתום: לדחות?

דני יתום: להעביר לוועדה אחרת?

דני יתום: מה המשמעות?

ארבל אסטרחן: ההחלטה על הפיצול משמעה שהוועדה אומרת: חלק אני אעלה לשניה שלישית, וחלק אני אשאיר אצלי.

דני יתום: לא, אני מתכוון: השאלה עולה במליאה.

רוני בר-און: כן, כן.

רוני בר-און: זו התשובה.

רוני בר-און: אם אנחנו משאירים את שיקול הדעת לוועדה, או שאנחנו עושים לה "אובר רולינג" או מאשרים אותה במליאה.

אבשלום וילן: אני מציע לתת את שתי האופציות.

אבשלום וילן: מה שהקואליציה תרצה לפצל ולהשאיר בדיונים, ייעשה במליאה.

אבשלום וילן: מה שהיא תרצה להוריד מסדר היום – הוועדה.

אבשלום וילן: לשמור על שתי האופציות.

גדעון סער: אבל שתי האופציות קיימות בתקנון, אז למה אנחנו צריכים לדון בזה?

ארבל אסטרחן: אנחנו צריכים להבהיר - - - בשנה שעברה.

1028: מתי אנחנו מקבלים החלטה לפצל את זה?

1028: בתוך הוועדה?

1028: מגיע הנושא לדיון בוועדה או שהוא לא מגיע בכלל לדיון בוועדה?

רוני בר-און: אין דבר כזה לא מגיע לוועדה.

ארבל אסטרחן: לוועדה מגיעים מספר סעיפים.

ארבל אסטרחן: סעיף מסוים – היא מחליטה שהיא לא רוצה לקבל החלטה.

1028: בזמן הדיון, מראש?

רוני בר-און: בזמן הדיון.

רוני בר-און: למה מראש או לא מראש?

רוני בר-און: זה בוועדה, תמיד.

1028: דנים, ובגמר הדיון אפשר לקבל החלטה שמפצלים את זה?

רוני בר-און: נכון.

רוני בר-און: השאלה היא אם אז זה נהיה סופי, או אז זה עולה להצבעה במליאה.

ארבל אסטרחן: השאלה היא אם רואים את החוק כחוק אחד, או כמכלול של חוקים.

שגית אפיק: - -

גדעון סער: לדעתי צריך לעשות את זה עניין של מליאה.

רוני בר-און: מליאה.

רוני בר-און: בסדר.

רוני בר-און: יש עוד מישהו שרוצה?

דני יתום: למה?

דני יתום: – אני מבקש להביע עמדה.

דני יתום: אני מציע להשאיר את מה שהיה נהוג.

רוני בר-און: היו נהוגות שתי אופציות.

רוני בר-און: רק שהייעוץ המשפטי – בשנה שעברה התגלו חילוקי דעות.

רוני בר-און: לא הייתה אחידות.

רוני בר-און: ועכשיו מציעים לקבוע את כללי המשחק לפני המשחק ולא תוך כדי המשחק.

דני יתום: בסדר, נכון.

דני יתום: מה שהיה נהוג, על פי ההבהרות שניתנו כאן על ידי הייעוץ המשפטי, כאשר לנו ברור לגמרי ששתי האופציות קיימות.

דני יתום: זה מה שאני מציע שאנחנו נחליט.

רוני בר-און: אוקי.

רוני בר-און: מי עוד?

רוני בר-און: רשף חן, אתה ביקשת לדבר?

רשף חן: לא.

רוני בר-און: היה לי רושם שהצבעת.

רוני בר-און: אוקי.

רוני בר-און: אז הצעה אחת היא – הצעה של יושב ראש הקואליציה היא – שבכל מקרה השאלה אם סעיף - - -

ארבל אסטרחן: אולי נגביל את זה ל"נושא".

גדעון סער: נושא, נושא.

רוני בר-און: נושא שהוועדה החליטה לפצל מן החוק - - -

ארבל אסטרחן: או שהיא לא רוצה אותו.

רוני בר-און: או שהיא לא רוצה אותו, או שהיא רוצה לדון בו שלא במסגרת של חוק ההסדרים ולעלות אותו לקריאה שניה ושלישית יחד עם הצעת חוק התקציב וחוק ההסדרים – החלטה מהסוג הזה טעונה אישור המליאה.

רוני בר-און: מי בעד - ירים את ידו.

רוני בר-און: תודה.

רוני בר-און: נא להוריד.

רוני בר-און: מי נגד?

רוני בר-און: אין.

רוני בר-און: מי נמנע?

רוני בר-און: תודה רבה.

רוני בר-און: פה אחד עברנו גם את זה.

רוני בר-און: עכשיו, למה אני צריך לדון בעניין 4?

רוני בר-און: אני לא צריך לדון בעניין 4.

רוני בר-און: עניין 4 התייתר.

רוני בר-און: השאלה אם הממשלה יכולה לחזור בה מנושא מסוים זה לא עניין לוועדת הכנסת.

ארבל אסטרחן: השאלה אם רואים את החוק כחוק אחד או כמספר חוקים.

ארבל אסטרחן: הכל קשור לזה.

גדעון סער: אם היא חוזרת בה, זה גם יעלה לפיצול, לא?

ארבל אסטרחן: השאלה היא אם היא יכולה לחזור בה מסעיף.

ארבל אסטרחן: בדרך כלל הממשלה יכולה לחזור בה מחוק.

ארבל אסטרחן: אם יש חוק רגיל, היא לא יכולה לחזור בה מסעיפים מסוימים.

גדעון סער: לדעתי אי אפשר לשלול מהממשלה את הזכות להתחרט.

רוני בר-און: אתה לא עוקב אחרי מה שאמרה ארבל.

רוני בר-און: ארבל אומרת שבחוקים רגילים, הממשלה חוזרת בה מחוק, מושכת את החוק – תודה רבה.

רוני בר-און: פה, בחוק ההסדרים, אנחנו רוצים לאפשר לממשלה ורסטיליות, גמישות, לחזור בה מנושא מסוים, ולא יראו אותה כאילו היא חוזרת מכל החוק.

רוני בר-און: אני חושב שאנחנו צריכים לעזור לה.

אילנה כהן: - -

רוני בר-און: חברת הכנסת כהן.

רוני בר-און: כן, רשף חן.

רשף חן: אני מבקש לשמוע מהייעוץ המשפטי אם זה משהו שאנחנו יכולים להחליט עליו - - -

רוני בר-און: זה מה שהיא אמרה.

רשף חן: מפני שלדעתי תקנון הכנסת מאפשר לחזור מחוק.

רשף חן: הממשלה היא זו שבחרה להביא את החוק הזה בחקיקה אחת.

רשף חן: דבר שאני חושב שכולנו מסכימים שאפשר לפחות להתווכח עליו.

רשף חן: יש לזה מחיר מסוים.

רוני בר-און: בסדר.

רוני בר-און: זו דעתך.

רשף חן: המחיר הוא לא מחיר כבד, שכאשר מחליטים להוציא ממנו חלקים, הולכים למליאה, והמליאה מאשרת את זה.

רשף חן: אני חושב שזה בהתאם לתקנון ולכבוד הכנסת, וכך צריך להיות.

רוני בר-און: האם אני יכול להבין מתוך העובדה שהצעת את זה כאפשרות, שהממשלה תוכל למשוך רק נושא ולא יראו אותה כאילו מושכת את כל החוק, שאם ועדת הכנסת תקבל החלטה בעניין הזה, זה תקדים מבחינת הלשכה המשפטית?

ארבל אסטרחן: נכון.

רוני בר-און: תודה רבה.

רוני בר-און: מי בעד ההצעה הזאת - ירים את ידו.

רוני בר-און: נא להוריד.

רוני בר-און: מי נגד?

רוני בר-און: אחד.

רוני בר-און: מי נמנע?

רוני בר-און: אין נמנעים.

ארבל אסטרחן: מנושא, לא מסעיף.

רוני בר-און: כן.

רוני בר-און: מנושא.

ארבל אסטרחן: ועוד דבר אחד – נושא של הסתייגויות.

ארבל אסטרחן: בדרך כלל הסתייגות אינה יכולה לשלול חוק שלם.

ארבל אסטרחן: האם גם פה אנחנו רואים את זה כפרקים שונים, באופן שהסתייגות תוכל לשלול פרק שלם שהועבר לוועדה, או שלא תוכל?

קריאות: מה פתאום?

גדעון סער: לא תוכל.

גדעון סער: אני בעד לשלול את האפשרות להסתייג על פרק שלם.

רוני בר-און: אני בעד לשלול את האפשרות להסתייג בכלל.

גדעון סער: לא, אז אני נגד זה, אדוני היושב ראש.

רוני בר-און: למה?

רוני בר-און: דורסני עד הסוף.

קריאה: אני מסתייג מהדיון.

רשף חן: - -

גדעון סער: ההסתייגות מפרק שלם באה לידי ביטוי בהצבעה עליו.

רשף חן: אבל אין הצבעה עליו, זאת הנקודה.

גדעון סער: ודאי שיש.

גדעון סער: ברגע שהפלת את ההסתייגויות, אתה מצביע על הצעת הוועדה על אותו סעיף.

גדעון סער: ולכן זה אומר שזו לא הסתייגות טובה.

רוני בר-און: מה היא, איפוא, ההצעה שלך?

ארבל אסטרחן: שיוכלו לאפשר הסתייגות ששוללת פרק שלם.

ארבל אסטרחן: אם זה חוק אחד, אפשר להגיד שפרק שלם נופל.

גדעון סער: אני בצער רב מוכן לקבל את עמדת הייעוץ המשפטי.

רוני בר-און: אוקי.

רוני בר-און: אז זאת העמדה.

רוני בר-און: צריך להצביע על זה או שזאת הפרשנות?

ארבל אסטרחן: אלה החלטות לפי סעיף 131.

רוני בר-און: להצביע על זה או לא?

גדעון סער: לא צריך.

גדעון סער: לא צריך.

רוני בר-און: אוקי.

רוני בר-און: יש עוד דברים שאתם צריכים לדעת כדי שלא נפריע לכם בעבודתכם הקשה?

רוני בר-און: אני מאד מודה לכם.

רוני בר-און: הישיבה נעולה.